Source: http://www.legex.ro/Ordin-111-2015-141792.aspx
Timestamp: 2020-07-07 09:39:39+00:00
Document Index: 25919298

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordinul 111/2015 | Legislatie gratuita
Ordin 111 2015 abrogă Ordin 81 2013
Ordin 111 2015 modificat de Ordin 59 2016
Ordin 111 2015 modificat de Ordin 30 2016
Ordin 111 2015 completat de Ordin 128 2015
Ordinul Nr.111 din 17.07.2015
ACT PUBLICAT ÎN MONITORUL OFICIAL NR. 559 din 28 iulie 2015
Având în vedere dispoziţiile art. 178 alin. (2) lit. a) şi ale art. 179 alin. (6) din Legea energiei electrice şi a gazelor naturale nr. 123/2012, cu modificările şi completările ulterioare,în temeiul dispoziţiilor art. 10 alin. (1) lit. a) şi m) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012,preşedintele Autorităţii Naţionale de Reglementare în Domeniul Energiei emite următorul ordin: Articolul 1Se stabilesc venitul reglementat unitar şi venitul total unitar aferente serviciului de distribuţie a gazelor naturale realizat de Societatea Comercială GAZMIR IAŞI - S.R.L. pentru al treilea an al celei de-a treia perioade de reglementare şi se aprobă rata de creştere a eficienţei economice, conform anexei nr. 1.a, care face parte integrantă din prezentul ordin. Articolul 2Venitul reglementat unitar şi venitul total unitar aferente serviciului de furnizare a gazelor naturale în regim reglementat realizat de Societatea Comercială GAZMIR IAŞI - S.R.L., pentru anul 2015, sunt prevăzute în anexa nr. 1.b, care face parte integrantă din prezentul ordin. Articolul 3 (1) Se stabilesc tarifele reglementate pentru prestarea serviciului de distribuţie a gazelor naturale, prevăzute în anexa nr. 2, care face parte integrantă din prezentul ordin.(2) Tarifele reglementate prevăzute la alin. (1) se aplică beneficiarilor serviciului de distribuţie a gazelor naturale din cadrul localităţilor în care Societatea Comercială GAZMIR IAŞI - S.R.L. deţine licenţa de distribuţie a gazelor naturale. (3) Tarifele reglementate prevăzute la alin. (1) nu conţin acciza pentru gazul natural şi T.V.A. Articolul 4(1) Se aprobă preţurile reglementate pentru furnizarea gazelor naturale în regim reglementat, prevăzute în anexa nr. 3, care face parte integrantă din prezentul ordin.(2) Preţurile reglementate prevăzute la alin. (1) se aplică clienţilor casnici ale căror locuri de consum sunt amplasate în localităţile pentru care Societatea Comercială GAZMIR IAŞI - S.R.L. deţine licenţa de distribuţie şi de furnizare a gazelor naturale, care optează pentru un astfel de preţ.(3) Preţurile reglementate prevăzute la alin. (1) nu conţin acciza pentru gazul natural şi T.V.A. Articolul 5Societatea Comercială GAZMIR IAŞI - S.R.L. va duce la îndeplinire prevederile prezentului ordin, iar compartimentele de resort din cadrul Autorităţii Naţionale de Reglementare în Domeniul Energiei vor urmări respectarea acestora. Articolul 6La data intrării în vigoare a prezentului ordin se abrogă Ordinul preşedintelui Autorităţii Naţionale de Reglementare în Domeniul Energiei nr. 81/2013 privind stabilirea tarifelor reglementate pentru prestarea serviciului de distribuţie şi aprobarea preţurilor pentru furnizarea reglementată a gazelor naturale realizate de Societatea Comercială GAZMIR IAŞI - S.R.L., publicat în Monitorul Oficial al României, Partea I, nr. 723 din 25 noiembrie 2013, cu modificările ulterioare.Articolul 7Prezentul ordin se publică în Monitorul Oficial al României, Partea I, şi intră în vigoare la data de 1 august 2015. Preşedintele Autorităţii Naţionale de Reglementare în Domeniul Energiei, Niculae Havrileţ
ANEXA Nr. 1.aVenitul reglementat unitar, venitul total unitar şi rata de creştere a eficienţei economice pentru Societatea Comercială GAZMIR IAŞI - S.R.L. pentru al treilea an al celei de-a treia perioade de reglementare
Cantitatea de energie distribuită în 2015 MWh 71.005
Venit reglementat unitar Lei/MWh 29,74
Venit total unitar Lei/MWh 36,11
Rata de creştere a eficienţei economice 8,84%
ANEXA Nr. 1.bVenitul reglementat unitar şi venitul total unitar pentru Societatea Comercială GAZMIR IAŞI - S.R.L. pentru anul 2015
Cantitatea de energie furnizată în 2015 MWh 23.475
Venit reglementat unitar Lei/MWh 4,55
Venit total unitar Lei/MWh 5,19
ANEXA Nr. 2Tarifele reglementate pentru prestarea serviciului de distribuţie a gazelor naturale realizat de Societatea Comercială GAZMIR IAŞI - S.R.L.
B.1. Cu un consum până la 23,25 MWh 38,73
B.2. Cu un consum anual între 23,26 MWh şi 116,28 MWh 38,16
B.3. Cu un consum anual între 116,29 MWh şi 1.162,78 MWh 37,60
B.4. Cu un consum anual între 1.162,79 MWh şi 11.627,78 MWh 37,06
B.5. Cu un consum anual între 11.627,79 MWh şi 116.277,79 MWh 36,54
2. Tarif de distribuţie de tranzit 1,89
ANEXA Nr. 3Preţurile reglementate pentru furnizarea gazelor naturale în regim reglementat realizată de Societatea Comercială GAZMIR IAŞI - S.R.L. pentru clienţii casnici
B.1. Cu un consum până la 23,25 MWh 124,53
B.2. Cu un consum anual între 23,26 MWh şi 116,28 MWh 123,87
COMENTARII la Ordinul 111/2015
Momentan nu exista niciun comentariu la Ordinul 111 din 2015
Alte acte pe aceeaşi temă cu Ordin 111/2015
Ordin 81 2013
Ordin 59 2016
Ordin 128 2015